บทความนี้เกี่ยวกับการตรวจตราและลาดตระเวน (patrol) ทั้งของพลเรือนและทหาร สำหรับการลาดตระเวนหาข่าวทางทหาร (reconnaissance) และ (scouting) ดูที่ การลาดตระเวนเจ้าหน้าที่กองกำลังรักษาความปลอดภัยของกองทัพอากาศสหรัฐออกตรวจตราในช่วงสงครามอ่าว

| * ด
* ค
* ก
หน่วยทหารและการจัดกำลังทหาร |
| --- |
| หน่วยรอง | 
* ชุด / ชุดยิง  **Ø**

* หมู่  ●

* ตอน / ชุดลาดตระเวน  ●●

* หมวด / กอง  ●●●

* ชตัฟเฟิล  ●●●●

 |
| หน่วย | 
* กองร้อย / กองร้อยปืนใหญ่ / ฝูงบิน **❘**

* กองพัน / กองพันทหารม้า / โคฮอร์ต **❘ ❘**

* กรม / กลุ่ม  **❘ ❘ ❘**

 |
| รูปขบวน | 
* กองพลน้อย / กลุ่ม / กองบิน **☓**

* กองพล / ลีเจียน **☓☓**

* กองทัพน้อย **☓☓☓**

 |
| หน่วยบัญชาการ | 
* กองทัพภาค / กองบัญชาการ **☓☓☓☓**

* กลุ่มทัพ / แนวรบ **☓☓☓☓☓**

* ภูมิภาค / ยุทธบริเวณ **☓☓☓☓☓☓**

 |
| หน่วยเฉพาะกาล | 
* หน่วยแยก
* การตรวจตรา
* กองกำลังสนาม
* กองกำลังเฉพาะกิจ
* กลุ่มกองพลน้อย
* หน่วยเคลื่อนที่เร็ว
* หน่วยบัญชาการรบ
* กรมผสม
* กลุ่มกองพันยุทธวิธี
* กลุ่มชุดรบ
* หมู่กองทัพ
* ชุดรบ

 |

**การตรวจตรา** (อังกฤษ: patrol) คือกลุ่มของบุคคล เช่น เจ้าหน้าที่บังคับใช้กฎหมาย เจ้าหน้าที่ทหาร หรือเจ้าหน้าที่รักษาความปลอดภัย ที่ได้รับมอบหมายให้เฝ้าติดตามหรือรักษาความปลอดภัยพื้นที่เฉพาะทางภูมิศาสตร์

นิรุกติศาสตร์
-------------

คำว่า "patrol" มาจากคำภาษาฝรั่งเศสคือ *patrouiller* ซึ่งมาจากภาษาฝรั่งเศสดั่งเดิมคือคำว่า *patouiller* แปลว่า "to paddle, paw about, patrol" ซึ่งเปลี่ยนมาจากคำว่า *patte* แปลว่า "a paw" (อุ้งเท้า)

คำว่า "ตรวจตรา" เป็นคำกริยา หมายถึงการพิจารณาดูให้รอบคอบถี่ถ้วน

คำว่า "ตรวจการณ์" และคำว่า "ตระเวน" เป็นคำกริยา ของคำว่าเที่ยวตรวจตรา ซึ่งเป็นหน้าที่ของข้าราชการโบราณในกรมพระนครบาล เช่น พลตระเวน

คำว่า "สายตรวจ" เป็นคำนาม ไว้ใช้เรียกผู้ตรวจที่ดูแลความสงบเรียบร้อยหรือความถูกระเบียบเป็นย่าน ๆ ไป เช่น สายตรวจสรรพสามิตร ตำรวจสายตรวจ

และคำว่า "ลาดตระเวน" เป็นคำกริยา หมายถึงการเที่ยวตรวจไปทั่วเพื่อป้องกันข้าศึกศัตรู เช่น หน่วยลาดตระเวน เครื่องบินออกลาดตระเวน ตำรวจทหารลาดตระเวนไปตามชายแดน

ทางทหาร
-------

กองกำลังรักษาสันติภาพของสหประชาชาติในประเทศเอริเทรียกำลังตรวจตราบริเวณพรมแดนเอริเทรียและเอธิโอเปียในยุทธวิธีทางทหาร การตรวจตรา หรือการลาดตระเวน เป็นการจัดกำลังขนาดเล็กซึ่งแบ่งออกจากกำลังทางการทหาร ทั้งทางบก ทางทะเล หรือทางอาการ สำหรับจุดประสงค์ในการต่อสู้ (Combat) การลาดตระเวน (Reconnaissance) หรือทั้งสองจุดประสงค์ โดยภารกิจพื้นฐานของการลาดตระเวนคือการตรวจการณ์ไปตามเส้นทางเดิมที่รู้จักเพื่อตรวจสอบหาสิ่งที่น่าสนใจหรือสิ่งผิดปกติ หรือในภารกิจการลาดตระเวนต่อสู้ (การลาดตระเวนต่อสู้ของสหรัฐ) คือเพื่อค้นหาและต่อสู้กับศัตรู การลาดตระเวนอาจหมายถึงการใช้กองทหารม้าขนาดเล็กหรือหน่วยยานยนต์หุ้มเกราะ หรืออาจจะเพียงแค่หน่วย (troop) หรือระดับหมวด (platoon) มักจะประกอบไปด้วยตอน (section) หรือหมู่ (squad) ของหน่วยทหารม้า หรือยานรบหุ้มเกราะจำนวน 2 คัน (มักจะเป็นรถถัง)

การบังคับใช้กฎหมาย
------------------

ในการบังคับใช้กฎหมายที่ไม่ใช่ในทางการทหาร เจ้าหน้าที่สายตรวจ (*patrol officers*) คือเจ้าหน้าที่ตำรวจ (หรือในหน่วยงานเอกชนคือ เจ้าหน้าที่รักษาความปลอดภัย) ที่ได้รับมอบหมายให้ตรวจตราพื้นที่ทางภูมิศาสตร์ที่ถูกกำหนดไว้ ในกรณีนี้ การออกตรวจ หมายถึง การออกตรวจตรา นั่นคือการเคลื่อนที่ผ่านพื้นที่ที่ได้รับมอบหมายเป็นระยะเพื่อตรวจสังเกตหรือป้องกันการละเมิดกฎหมายหรือการก่อปัญหาใด ๆ ก็ตาม

เจ้าหน้าที่ตำรวจในเมืองเวสท์มิดแลนด์เดินตรวจตราในเมืองเวสต์บรอมมิช ประเทศอังกฤษ
เจ้าหน้าที่สายตรวจ เป็นตำรวจที่เป็นที่รู้จักมากที่สุดและเป็นเจ้าหน้าที่ของรัฐที่ถูกพบเห็นบ่อยที่สุดในพื้นที่สาธารณะ หน้าที่ของพวกเขารวมไปจนถึงการถูกเรียกเพื่อขอความช่วยเหลือ การทำการจับกุม การไกล่เกลี่ยการทะเลาะวิวาท ปัญหาเกี่ยวกับใบสั่งจราจร การเข้าถึงพื้นที่ที่รับแจ้งเหตุอาชญากรรม การบังคับใช้กฎหมายจราจร การสืบสวนทางอาชญากรรม และการป้องกันอาชญากรรม ซึ่งเจ้าหน้าที่สายตรวจมักจะเป็นผู้เผชิญเหตุคนแรกเมื่อเกิดเหตุการณ์ใด ๆ ก็ตาม ซึ่งปฏิกิริยาของพวกเขามักจะส่งผลต่อชีวิตและความปลอดภัยของผู้ประสบเหตุนั้นและผลของการสืบสวนสอบสวนหลังจากนั้น ซึ่งการตรวจตรามักจะทำด้วยความใส่ใจเป็นอย่างยิ่งเพื่อทำให้ผู้คนในชุมชนรู้สึกปลอดภัยและสร้างความสัมพันธ์ระหว่างมวลชนและเจ้าหน้าที่ตำรวจ

เจ้าหน้าที่สายตรวจ อาจตรวจตราด้วยการเดินเท้า ขี่ม้า หรือขับขี่จักรยานยนต์ตำรวจ หรือจักรยาน ขับรถตำรวจ ขับพาหนะทางน้ำของตำรวจ หรือขับอากาศยานของตำรวจ ขึ้นอยู่กับหน่วยที่พวกเขาสังกัดอยู่หรือยานพานหะที่หน่วยนั้นมี ซึ่งเจ้าหน้าที่สายตรวจอาจจะพกพาอาวุธหรือไม่พกพาอาวุธหรืออาจจะอยู่ในเครื่องแบบ จากการศึกษาโดยมหาวิทยาลัยเทมเปิลและกรมตำรวจฟิลาเดลเฟียในช่วงกลางคริสต์ทศวรรษ 2000 ระบบว่าการตรวจตราด้วยการเดินเท้าสามารถลดอาชญากรรมได้มีประสิทธิภาพมากกว่าวิธีอื่น ๆ

การตรวจตราทั่วไป
----------------

### โรงเรียน

ในโรงเรียนประถมบางแห่ง ใช้คำว่าผู้ตรวจตราสำหรับนักเรียนที่ได้รับเลือกให้ดูแลตรวจสอบความปลอดภัยในห้องเรียน หรือนักเรียนผู้ช่วยพนักงานรักษาความปลอดภัยในการข้ามถนน (Crossing guard) ที่คอยดูแลความปลอดภัยให้กับนักเรียนที่อยู่ใกล้กับถนน ซึ่งมีอีกคำที่ใช้เรียกพวกเขาคือ *hall monitor*

### การลูกเสือ

ในการลูกเสือ ระบบหมู่ (Patrol System) คือลูกเสือจำนวน 6-8 นาย (ซึ่งมีสมาชิกเป็นเยาวชน) ภายใต้การนำของหนึ่งในพวกเขาที่ได้รับการแต่งตั้งเป็นหัวหน้าหมู่ และได้รับการสนับสนุนจากรองหัวหน้าหมู่หรือผู้ช่วยหัวหน้าหมู่ ซึ่งนี่คือหน่วยพื้นฐานของกองลูกเสือ โดยระบบหมู่นั้นเป็นลักษณะเฉพาะของการลาดตระเวนที่มีความแตกต่างจากองค์กรอื่น ๆ เนื่องจากเป็นรูปแบบทางธรรมชาติของ *แก๊งเด็ก* เพื่อจุดประสงค์ในด้านการศึกษาเรียนรู้

หมายเหตุ
--------

เนื่องจากความหมายในภาษาไทยมีการใช้ปะปนกันอยู่มากกับความหมายในภาษาอังกฤษ ซึ่งมีการให้ความหมายที่ใกล้เคียงกันอย่างคำว่า reconnaissance หรือ scouting ที่แปลว่า การลาดตระเวน เช่นเดียวกัน แต่ในทางสากลแล้วมีการใช้งานอย่างบ่งชี้ที่แตกต่างกัน ซึ่งในประเทศไทยมีการให้ความหมายคำว่า patrol หลากหลาย ประกอบไปด้วย ตรวจตรา ตรวจการณ์ เฝ้าตรวจ สายตรวจ ตระเวน และ ลาดตระเวน ซึ่งคำว่า ตรวจตรา มีความหมายที่ครอบคลุมในทุกหมวดหมู่รวมถึงวิกิพีเดียไทยก็ใช้ความหมายใกล้เคียงกันในหน้า วิกิพีเดีย:ผู้ตรวจตรา

1. 1 2  ในเอกสารของสถาบันวิชาการทหารบกชั้นสูง โรงเรียนเสนาธิการทหารบก มีการให้ความหมายคำว่า ***ลาดตระเวน*** เหมือนกัน ทั้งคำว่า **Patrol** (หน้า 2ง-4) และคำว่า **Recon** (หน้า 2-9)
2. 1 2 3  ในเอกสารของสำนักงานตำรวจแห่งชาติ ระบุความหมายของคำว่า Patrol เอาไว้ 2 ความหมายคือ ***สายตรวจ*** ส่วนของชื่อกองบังคับการ**สายตรวจ**และปฏิบัติการพิเศษ (**Patrol** and Special Operation Division) และบัญชีป้ายบริการในสถานีตำรวจ ส่วนของศูนย์ปฏิบัติการ**สายตรวจ** (Patrol Operation Center) และอีกความหมายคือ ***ตระเวน*** ในส่วนชื่อของ กองบัญชาการตำรวจ**ตระเวน**ชายแดน (Border **Patrol** Police)
3. 1 2  ในเอกสารและสื่อของกองทัพเรือไทย ให้ความหมายของ patrol ในชื่อยานพาหนะไว้ความหมายว่า ***ตรวจการณ์*** และ ***เฝ้าตรวจ*** เช่น เรือเร็ว**ตรวจการณ์**ลำน้ำ (Riverine Fast **Patrol** Boat) เรือ**ตรวจการณ์**ไกลฝั่ง (Offshore **Patrol** Vessel) **การเฝ้าตรวจ**เป็นจุด (Fix Station **Patrol**) **การเฝ้าตรวจ**เป็นพื้นที่ (Area **Patrol**)

ดูเพิ่ม
-------

* การลาดตระเวนทางทะเล
* การบินลาดตระเวนรบ

อ้างอิง
-------

1. 1 2  "PATROL แปลว่า - พจนานุกรมอังกฤษ-ไทย". *www.online-english-thai-dictionary.com*.
2. 1 2 3 4  *พจนานุกรมฉบับราชบัณฑิตยสถาน พ.ศ. 2554*. สำนักงานราชบัณฑิตยสภา. 2554.
3. ↑  "Basic Police Patrol Duties". *Work - Chron.com* (ภาษาอังกฤษแบบอเมริกัน). สืบค้นเมื่อ 2022-10-25.
4. ↑  "The Philadelphia Foot Patrol Experiment | Public Health Law Research". 2011-06-18. คลังข้อมูลเก่าเก็บจากแหล่งเดิมเมื่อ 2011-06-18. สืบค้นเมื่อ 2022-10-25.
5. ↑  "narissan : โฮมเพจ ครูต๊อก นริศสันต์ ลิศนันท์ กลุ่มสาระการเรียนรู้วิทยาศาสตร์ พิมายวิทยา". *www.pm.ac.th*.
6. ↑  Thurman, John (1950) *The Patrol Leader's Handbook*, The Boy Scouts Association, London (pp. 4-10)
7. ↑  *ระเบียบกองทัพเรือ ว่าด้วยการแบ่งประเภทของเรือหลวง* (PDF). กองทัพเรือ. 2555.
8. ↑  "กองเรือลำน้ำ - Detail History". *www.riverine.navy.mi.th*.
9. ↑  *การจัดการองค์ความรู้ กองเรือยามฝั่ง* (PDF). กองทัพเรือ. 2561.
10. ↑  *ระเบียบสำนักงานตำรวจแห่งชาติ ว่าด้วยประมวลระเบียบการตำรวจไม่เกี่ยวกับคดี ลักษณะที่ 54 งานสารบรรณ (ฉบับที่ 3) พ.ศ. 2556* (PDF). สำนักงานตำรวจแห่งชาติ. 2556.
11. ↑  *บัญชีป้ายบริการของสถานีตำรวจที่ต้องจัดทำเป็น 2 ภาษา (ไทย-อังกฤษ)* (PDF). www.royalthaipolice.go.th.

วิกิมีเดียคอมมอนส์มีสื่อที่เกี่ยวข้องกับ **การตรวจตรา**